- अमिताभ बच्चन (74) ने अपने ट्विटर अकाउंट पर गुरुवार तड़के 2:07 AM बजे एक पोस्ट किया। इसमें वे अपनी फोटो के साथ एक प्लेकार्ड अपने हाथों में थामे नजर आ रहे हैं।
- प्लेकार्ड पर लिखा है, "जब मैं नहीं रहूंगा तो अपने पीछे जो एसेट्स छोड़ जाऊंगा, वह मेरी बेटी और बेटे के बीच बराबर बांटी जाएगी।# जेंडर इक्वालिटी #वी आर इक्वल।"
- इसके साथ अमिताभ ने एक कमेंट भी किया है। जिसमें लिखा है, "#वी आर इक्वल..एंड जेंडर इक्वालिटी...तस्वीर सब कुछ कह देती है!"
- बता दें कि अमिताभ बच्चन के बेटे अभिषेक बच्चन (41) हैं और उनकी बेटी श्वेता बच्चन नंदा (42) हैं।
नातिन और पोती के नाम लिखा था ओपन लेटर
- बिग बी ने पिछले साल अपनी नातिन नव्या नवेली (18) और पोती आराध्या (4) को ओपन लेटर लिखा था। इसमें उन्हें सलाह दी थी कि उन्हें दूसरों के हिसाब से नहीं, बल्कि अपने हिसाब से जिंदगी जीना चाहिए।
- बिग बी के इस कदम पर विवाद हो गया था। इसे फिल्म 'पिंक' का प्रमोशन बताया गया था।
- बहरहाल, अमिताभ के जायदाद के इस तरह से बंटवारे के फैसले से उनके लाखों फॉलोअर्स के प्रभावित होने की उम्मीद है।
हाइएस्ट पेड एक्टर्स में शामिल हैं बिग बी
- अमिताभ बच्चन को फोर्ब्स ने पिछले साल हाइएस्ट पेड एक्टर्स की लिस्ट में शामिल किया था। 20 मिलियन डॉलर कमाई के साथ उन्हें लिस्ट में 18th रैंक मिली थी।
'अगर आप सोशल मीडिया पर हैं तो गाली खाने को तैयार रहें'
- बिग बी ने दिल्ली यूनिवर्सिटी की स्टूडेंट गुलमेहर कौर से जुड़े विवाद पर ज्यादा कुछ कहने से इनकार कर दिया है।
- फिल्म 'सरकार 3' के ट्रेलर लॉन्चिंग पर बुधवार को उन्होंने सिर्फ इतना कहा, "अगर आप सोशल मीडिया पर हैं तो आपको गाली खाने को तैयार रहना चाहिए। मैं इसे एन्जॉय करता हूं। मुझे अक्सर ट्रोल किया जाता है और मैं इसका आदी हो गया हूं।"
- उन्होंने कहा, "मैं इस मसले पर जो महसूस करता हूं, वह पूरी तरह मेरी निजी राय है, लेकिन अगर मैं इसका खुलासा करूंगा तो वह पब्लिक हो जाएगी।"
कितनी है अमिताभ की प्रॉपर्टी?
- फोर्ब्स की लिस्ट में अमिताभ की नेटवर्थ 42.5 करोड़ डॉलर करीब 2850 करोड़ रुपए बताई गई है।
- अपने 40 साल से ज्यादा के कैरियर में अमिताभ ने 180 से ज्यादा फिल्में की हैं।
- फोर्ब्स के मुताबिक, 2015 में ही अमिताभ बच्चन को 3.31 करोड़ डॉलर (221 करोड़ रुपए) की कमाई हुई थी।
- अमिताभ के पास मुंबई में तीन बंगले जलसा, जनक और प्रतीक्षा हैं।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva kas_Deva awa_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva